CELEX: 32015D0218(01)
Language: da
Date: 2015-02-17 00:00:00
Title: Kommissionens afgørelse af 17. februar 2015 om ændring af afgørelse C(2013) 8915 om oprettelse af Det Europæiske Forskningsråd

18.2.2015   
            
            
               DA
            
            
               Den Europæiske Unions Tidende
            
            
               C 58/3
            
         KOMMISSIONENS AFGØRELSE
   af 17. februar 2015
   om ændring af afgørelse C(2013) 8915 om oprettelse af Det Europæiske Forskningsråd
   (2015/C 58/04)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) (1), særlig artikel 7, stk. 1, og
   ud fra følgende betragtninger:
   
               (1)
            
            
               Ved Kommissionens afgørelse C(2013) 8915 af 12. december 2013 om oprettelse af Det Europæiske Forskningsråd (2) oprettede Kommissionen Det Europæiske Forskningsråd (»EFR«) for perioden fra den 1. januar 2014 til den 31. december 2020 som middel til at gennemføre de aktioner under del I »Videnskabelig topkvalitet«, der vedrører det specifikke mål »Det Europæiske Forskningsråd (EFR)«, jf. artikel 3, stk. 1, litra a), i afgørelse 2013/743/EU.
            
         
               (2)
            
            
               Det Europæiske Forskningsråd består af et uafhængigt videnskabeligt råd, jf. artikel 7 i afgørelse 2013/743/EU, og en specifik gennemførelsesstruktur, jf. samme afgørelses artikel 8.
            
         
               (3)
            
            
               Det Videnskabelige Råd består af formanden for Det Europæiske Forskningsråd (»EFR's formand«) og 21 andre medlemmer, der udnævnes for en mandatperiode, som er fastsat i bilag I til afgørelse C(2013) 8915.
            
         
               (4)
            
            
               Medlemmerne af Det Videnskabelige Råd udnævnes for en periode på op til fire år, der kan forlænges én gang (3). De bør udnævnes på en måde, der sikrer kontinuiteten i Det Videnskabelige Råds arbejde.
            
         
               (5)
            
            
               Mandatperioden for ni af Det Videnskabelige Råds medlemmer udløber den 31. december 2014, og derfor skal der udnævnes nye medlemmer.
            
         
               (6)
            
            
               I henhold til artikel 7, stk. 1, i afgørelse 2013/743/EU udnævnes medlemmer af Det Videnskabelige Råd af Kommissionen efter en uafhængig og åben indstillingsprocedure, der er aftalt med Det Videnskabelige Råd, og som omfatter en høring af forskersamfundet og en rapport til Europa-Parlamentet og Rådet. Til dette formål er der nedsat et stående udvalg, der har til opgave at indstille fremtidige medlemmer til Det Videnskabelige Råd. Indstillingsudvalget har fremsat anbefalinger til Kommissionen om udskiftning og genudnævnelse af medlemmer af Det Videnskabelige Råd, som er blevet godkendt.
            
         
               (7)
            
            
               I overensstemmelse med anbefalingerne fra indstillingsudvalget genudnævnes tre medlemmer af Det Videnskabelige Råd, og der udnævnes tre nye medlemmer. De resterende tre ledige poster vil blive besat hurtigst muligt.
            
         
               (8)
            
            
               Afgørelse C(2013) 8915 bør derfor ændres —
            
         VEDTAGET DENNE AFGØRELSE:
   Artikel 1
   Bilag I til afgørelse C(2013) 8915 erstattes af teksten i bilaget til denne afgørelse.
   Artikel 2
   Denne afgørelse træder i kraft den 1. januar 2015.
   
      Udfærdiget i Bruxelles, den 17. februar 2015.
      
         
            På Kommissionens vegne
         
         Carlos MOEDAS
         
            Medlem af Kommissionen
         
      
   
   
      (1)  EUT L 347 af 20.12.2013, s. 965.
   
      (2)  EUT C 373 af 20.12.2013, s. 23.
   
      (3)  Artikel 2, stk. 3, i afgørelse C(2013) 8915.
   
      BILAG
      
         
            »BILAG I
            Medlemmer af Det Videnskabelige Råd
            
                        Navn og institution
                     
                     
                        Mandatperiodens udløb
                     
                  
                        Klaus BOCK, Danmarks Grundforskningsfond
                     
                     
                        31. december 2016
                     
                  
                        Nicholas CANNY, National University of Ireland, Galway
                     
                     
                        31. december 2015
                     
                  
                        Sierd A.P.I. CLOETINGH, Utrecht University
                     
                     
                        31. december 2015
                     
                  
                        Athene DONALD, University of Cambridge
                     
                     
                        31. december 2016
                     
                  
                        Barbara ENSOLI, National Institute of Health, Rome
                     
                     
                        31. december 2016
                     
                  
                        Nuria Sebastian GALLES, University of Pompeu Fabra, Barcelona
                     
                     
                        31. december 2016
                     
                  
                        Reinhard GENZEL, Max Planck Institute for Extraterrestrial Physics
                     
                     
                        31. december 2016
                     
                  
                        Timothy HUNT, Cancer Research UK, South Mimms
                     
                     
                        31. december 2015
                     
                  
                        Tomas JUNGWIRTH, Academy of Sciences of the Czech Republic
                     
                     
                        31. december 2018
                     
                  
                        Matthias KLEINER, Technical University of Dortmund
                     
                     
                        31. december 2016
                     
                  
                        Eva KONDOROSI, Hungarian Academy of Sciences
                     
                     
                        31. december 2016
                     
                  
                        Mart SAARMA, University of Helsinki
                     
                     
                        31. december 2016
                     
                  
                        Nils Christian STENSETH, University of Oslo
                     
                     
                        31. december 2017
                     
                  
                        Martin STOKHOF, University of Amsterdam
                     
                     
                        31. december 2017
                     
                  
                        Janet THORNTON, European Bioinformatics Institute (EMBL-EBI) European Molecular Biology Laboratory
                     
                     
                        31. december 2018
                     
                  
                        Reinhilde VEUGELERS, Catholic University of Leuven
                     
                     
                        31. december 2016
                     
                  
                        Michel WIEVIORKA, Centre for Sociological Analysis and Intervention, Paris
                     
                     
                        31. december 2017
                     
                  
                        Fabio ZWIRNER, University of Padova
                     
                     
                        31. december 2018«